钦定古今图书集成/明伦汇编/宫闱典/第010卷 > 《大行太皇太后灵驾发引文》前人
## 钦定古今图书集成/明伦汇编/宫闱典/第010卷 > 《大行太皇太后灵驾发引文》前人

因山告成，同轨毕至，玉衣永閟，风驭莫追。万国山河，
尚凭于坤载；四方老穉，遽失于母慈。欲强名言，难形
德化，积此九年之泽，辅成百世之安。乃眷中山，控临
朔埜，华戎异服，涕慕同声。目断东朝，永绝帘帷之望；
神驰西洛，想闻笳鼓之音。臣等各守边垂，莫亲馈奠，
徒因僚吏，以致攀号。